text: қарашоқы жетісу облысы кербұлақ ауданындағы ауыл, қарашоқы ауылдық округі орталығы. аудан орталығы сарыөзек кентінен қарай 27 км-дей жерде, қарашоқы тауының баурайында жусан, изен, бұйырғын, баялыш басым өскен шөлейтті белдемде орналасқан. 1999 жылы тұрғындар саны 2559 адам (1291 ер адам және 1268 әйел адам) болса, 2009 жылы 1860 адамды (956 ер адам және 904 әйел адам) құрады. ауыл 1954-1997 жылдары "қарашоқы" қой кеңшарының орталығы болды. оның негізінде қарашоқыда 1997 жылдан "қарашоқы" өңдірістік кооперативі, 28 шаруа қожалығы құрылды. орта мектеп, кітапхана, мәдениет үйі, дәрігерлік амбулатория, т.б. мекемелер бар.